Κάιλ Γουίλτσερ

Ο Κάιλ Γκρέγκορι Γουίλτζερ, αγγλικά: Kyle Gregory Wiltjer (Πόρτλαντ (Όρεγκον), 20 Οκτωβρίου 1992) είναι Αμερικανό-Καναδός επαγγελματίας καλαθοσφαιριστής. Έχει ύψος 2,08 μ. και αγωνίζεται ως πάουερ φόργουορντ στην Τενερίφη.

Σταδιοδρομία 
Ξεκίνησε την κολλεγιακή του καριέρα στους Kentucky Wildcats, ενώ το 2013, μεταφέρθηκε στους Gonzaga Bulldogs. Η επαγγελματική του καριέρα ξεκίνησε, ουσιαστικά, το 2016, όταν βρέθηκε στους Χιούστον Ρόκετς, ενώ την ίδια χρονιά δόθηκε δανεικός στους Rio Grande Valley Vipers.  

Τη σεζόν 2017-18, αγωνίστηκε στον Ολυμπιακό Πειραιώς.

Τον Ιούλιο του 2018, μετακόμισε στην Ισπανία για λογαριασμό της Ουνικάχα Μάλαγα. Στην Μάλαγα είχε κατά μέσο όρο 11,3 πόντους και 2,7 ριμπάουντ στο Πρωτάθλημα Ισπανίας, ενώ στο Eurocup είχε αντίστοιχα 10,3 πόντους, 3,4 ριμπάουντ και 1,3 ασίστ.

Στις 24 Ιουλίου 2019, ανακοινώθηκε από την Τουρκ Τέλεκομ. Τη σεζόν 2019-20 στο Μπάσκετμπολ Τσάμπιονς Λιγκ είχε 17.9 πόντους, 6.5 ριμπάουντ και 1.5 ασίστ κατά μέσο όρο έχοντας 60.2% στα δίποντα, 42.9 στα τρίποντα και 72% από τη γραμμή των ελευθέρων βολών. Αντιστοίχως στο Πρωτάθλημα Τουρκίας "μέτρησε" 13.4 πόντους, 5.1 ριμπάουντ και 1.4 ασίστ. Τον Μάιο του 2020 ανανέωσε το συμβόλαιό του με την τούρκικη ομάδα. Στις 23 Ιανουαρίου 2021, σκόραρε 35 πόντους με 2/5 δίποντα, 9/13 τρίποντα και 4/6 βολές, στην εντός έδρας νίκη της Τουρκ Τέλεκομ επί της Μπαχτσεσεχίρ (101-88) για το τουρκικό πρωτάθλημα. Τη σεζόν 2020-21, o Γουίλτζερ αγωνίστηκε σε 12 ματς στο Μπάσκετμπολ Τσάμπιονς Λιγκ, έχοντας κατά μέσο όρο 15,2 πόντους, 5,2 ριμπάουντ, 2,2 ασίστ και 15 βαθμούς στην αξιολόγηση. Στο τουρκικό πρωτάθλημα, είχε 18,7 πόντους κατά μέσο όρο, με 44% στο τρίποντο, καθώς και 5,9 ριμπάουντ.

Στις 13 Ιουλίου 2021, υπέγραψε συμβόλαιο συνεργασίας με την Τενερίφη. Στις 6 Μαίου, προκρίθηκε στον τελικό του Τσάμπιονς Λιγκ, αφού η Τενερίφη κέρδισε στον ημιτελικό του Final Four την Χαποέλ Χολόν 78-71. Στις 8 Μαίου, κατέκτησε το τρόπαιο του Μπάσκετμπολ Τσάμπιονς Λιγκ, αφού η Τενερίφη κέρδισε στον τελικό την Μανρέσα 98-87 με τον ίδιο να είναι από τους κορυφαίους των νικητών έχοντας νταμπλ-νταμπλ με 17 πόντους και 2 ριμπάουντ.

Εθνική ομάδα 
Αν και κατέχει διπλή υπηκοότητα, αγωνίζεται στην Εθνική Καναδά, με την οποία έχει κερδίσει κι ένα ασημένιο μετάλλιο, στους Παναμερικανικούς Αγώνες του 2015. Το 2018, βοήθησε την Εθνική Καναδά να προκριθεί στο Παγκόσμιο Κύπελλο του 2019 στην Κίνα, αφού σε σημαντική αναμέτρηση πρόκρισης κόντρα στην Βραζιλία, ολοκλήρωσε τον αγώνα με 25 πόντους (9/17 σουτ, 4/4 βολές), 7 ριμπάουντ και 26 βαθμούς στο σύστημα αξιολόγησης. Στο Παγκόσμιο Κύπελλο 2019, πραγματοποίησε θετικές εμφανίσεις.

Προσωπική ζωή 
Πατέρας του είναι ο πρώην καλαθοσφαιριστής και προπονητής Γκρεγκ Γουίλτζερ.

Τίτλοι

Συλλογικοί

Ιμπεροστάρ Τενερίφη 

 Μπάσκετμπολ Τσάμπιονς Λιγκ: (2022)

Παραπομπές

Εξωτερικοί σύνδεσμοι 
Draftexpress.com Profile
Kyle Wiltjer at gozags.com
Kyle Wiltjer at nbadraft.net

Αμερικανοί καλαθοσφαιριστές
Καναδοί καλαθοσφαιριστές
Πάουερ φόργουορντ
Καλαθοσφαιριστές Χιούστον Ρόκετς
Καλαθοσφαιριστές ΟΣΦΠ
Καλαθοσφαιριστές Μάλαγας
Καλαθοσφαιριστές Τουρκ Τέλεκομ
Ξένοι καλαθοσφαιριστές στην Ελλάδα
Καλαθοσφαιριστές ισπανικών συλλόγων
Καλαθοσφαιριστές Πρωταθλήματος Ισπανίας
Καλαθοσφαιριστές τουρκικών συλλόγων
Καλαθοσφαιριστές Πρωταθλήματος Τουρκίας